ਬਿੰਦੂਮਾਧਵ ਖੀਰੇ
ਬਿੰਦੂਮਾਧਵ ਖੀਰੇ ਪੁਣੇ, ਮਹਾਰਾਸ਼ਟਰ, ਭਾਰਤ ਤੋਂ ਇੱਕ ਐਲ.ਜੀ.ਬੀ.ਟੀ.+ ਅਧਿਕਾਰ ਕਾਰਕੁੰਨ ਹੈ। ਉਹ ਸਮਪਾਥਿਕ ਟਰੱਸਟ ਨਾਮੀ ਇੱਕ ਐਨ.ਜੀ.ਓ. ਚਲਾਉਂਦਾ ਹੈ, ਜੋ ਪੁਣੇ ਜ਼ਿਲ੍ਹੇ ਵਿੱਚ ਐਲ.ਜੀ.ਬੀ.ਟੀ+ ਮੁੱਦਿਆਂ 'ਤੇ ਕੰਮ ਕਰਦੀ ਹੈ। ਉਸਨੇ 2002 ਵਿੱਚ ਪੁਣੇ ਸ਼ਹਿਰ ਵਿੱਚ ਮੈਨ ਹੈਵਿੰਗ ਸੈਕਸ ਵਿਦ ਮੈਨ (ਐਮ.ਐਸ.ਐਮ.) ਨੂੰ ਚਲਾਉਣ ਲਈ ਸਮਪਾਥਿਕ ਟਰੱਸਟ ਦੀ ਸਥਾਪਨਾ ਕੀਤੀ। ਉਸਨੇ ਸੰਪਾਦਿਤ ਸੰਗ੍ਰਹਿ, ਨਾਟਕ, ਛੋਟੀਆਂ-ਕਹਾਣੀਆਂ ਅਤੇ ਜਾਣਕਾਰੀ ਭਰਪੂਰ ਕਿਤਾਬਚੇ ਸਮੇਤ ਕਾਲਪਨਿਕ ਅਤੇ ਗੈਰ-ਕਾਲਪਨਿਕ ਰੂਪਾਂ ਵਿੱਚ ਲਿੰਗਕਤਾ ਦੇ ਮੁੱਦਿਆਂ 'ਤੇ ਵੀ ਲਿਖਿਆ ਹੈ।

ਨਿੱਜੀ ਜੀਵਨ 
ਖੀਰੇ ਨੇ ਭਾਰਤ ਵਿੱਚ ਐਲ.ਜੀ.ਬੀ.ਟੀ. ਭਾਈਚਾਰੇ ਨਾਲ ਕੰਮ ਕਰਨ ਲਈ ਇੱਕ ਯੂ.ਐਸ.-ਅਧਾਰਤ ਆਈ.ਟੀ. ਪੇਸ਼ੇਵਰ ਵਜੋਂ ਆਪਣਾ ਕਰੀਅਰ ਛੱਡ ਕੇ 2000 ਵਿੱਚ ਆਪਣੇ ਜੱਦੀ ਸ਼ਹਿਰ ਪੁਣੇ ਪਰਤ ਆਇਆ ਸੀ। ਸੈਨ ਫਰਾਂਸਿਸਕੋ ਸਥਿਤ ਭਾਰਤੀ ਗੇਅ ਮੈਗਜ਼ੀਨ ਟ੍ਰਿਕੋਨ ਦੀਆਂ ਗਤੀਵਿਧੀਆਂ ਨਾਲ ਜੁੜੇ ਹੋਣ ਨਾਲ ਬਿੰਦੂਮਾਧਵ ਨੂੰ ਆਪਣੇ ਆਪ ਨੂੰ ਗੇਅ ਵਿਅਕਤੀ ਵਜੋਂ ਸਵੀਕਾਰ ਕਰਨ ਵਿੱਚ ਮਦਦ ਮਿਲੀ। ਭਾਰਤੀ ਹੋਣ ਦੇ ਨਾਤੇ ਅਤੇ ਸਾਨ ਫਰਾਂਸਿਸਕੋ ਵਿੱਚ ਸਥਾਨਕ ਕਵੀ ਭਾਈਚਾਰੇ ਦੁਆਰਾ ਆਯੋਜਿਤ ਸਮਾਗਮਾਂ ਵਿੱਚ ਸ਼ਾਮਲ ਹੋਣਾ ਅਤੇ ਹਮੇਸ਼ਾ ਅਮਰੀਕਾ ਵਿੱਚ ਆਪਣੇ ਠਹਿਰਨ ਦੇ ਕੇਂਦਰ ਵਿੱਚ ਰਿਹਾ; ਇਸ ਪ੍ਰਕਿਰਿਆ ਦਾ ਨਤੀਜਾ ਇਹ ਹੋਇਆ ਕਿ ਉਹ ਆਪਣੇ ਮਾਤਾ-ਪਿਤਾ ਕੋਲ ਭਾਰਤ ਵਾਪਸ ਆ ਗਿਆ ਅਤੇ ਭਾਰਤ ਵਿੱਚ ਐਲ.ਜੀ.ਬੀ.ਟੀ. ਭਾਈਚਾਰੇ ਨਾਲ ਕੰਮ ਕੀਤਾ।

ਸਰਗਰਮੀ

ਸਮਪਾਥਿਕ ਟਰੱਸਟ 
ਅਸ਼ੋਕ ਰਾਓ ਕਵੀ ਅਤੇ ਹਮਸਫ਼ਰ ਟਰੱਸਟ ਦੀ ਸਹਾਇਤਾ ਨਾਲ, ਬਿੰਦੂਮਾਧਵ ਖੀਰੇ ਨੇ 2002 ਵਿੱਚ ਪੁਣੇ ਵਿੱਚ ਸਮਪਾਥਿਕ ਟਰੱਸਟ ਸ਼ੁਰੂ ਕੀਤਾ। ਉਦੋਂ ਤੋਂ ਸਮਪਾਥਿਕ ਟਰੱਸਟ ਨੇ ਪੁਣੇ ਸ਼ਹਿਰ ਵਿੱਚ ਐਲ.ਜੀ.ਬੀ.ਟੀ. ਭਾਈਚਾਰੇ ਤੱਕ ਪਹੁੰਚਣ, ਦਖ਼ਲ ਦੇਣ ਅਤੇ ਲਾਮਬੰਦ ਕਰਨ ਲਈ ਕਈ ਪਹਿਲਕਦਮੀਆਂ ਕੀਤੀਆਂ ਹਨ।

 ਐਚ.ਆਈ.ਵੀ./ਏਡਜ਼, ਹੈਲਪਲਾਈਨ - ਬਿੰਦੂਮਾਧਵ ਨੇ ਐਮ.ਐਸ.ਐਮ.ਭਾਈਚਾਰੇ ਲਈ 2008 ਵਿੱਚ ਇੱਕ ਟੈਲੀਫੋਨ ਹੈਲਪਲਾਈਨ ਸੇਵਾ ਸ਼ੁਰੂ ਕੀਤੀ,
 ਡ੍ਰੌਪ ਇਨ ਸੈਂਟਰ - ਕਮਿਊਨਿਟੀ ਮੀਟਿੰਗਾਂ, ਗੈਰ ਰਸਮੀ ਇਕੱਠਾਂ ਲਈ ਡੀ.ਆਈ.ਸੀ. ਜੁਲਾਈ 2015 ਤੱਕ ਕਾਰਜਸ਼ੀਲ ਸੀ ਅਤੇ ਫੰਡਾਂ ਦੀ ਘਾਟ ਕਾਰਨ ਇਹ ਬੰਦ ਕਰ ਦਿੱਤਾ ਗਿਆ ਸੀ।
 ਸਮੇਂ-ਸਮੇਂ 'ਤੇ ਐਚ.ਆਈ.ਵੀ. ਜਾਂਚ ਕੈਂਪ -
 ਬਿਊਟੀ ਪਾਰਲਰ/ਸਿਖਲਾਈ ਕੇਂਦਰ - ਬਿਊਟੀ ਪਾਰਲਰ ਅਤੇ ਸਿਖਲਾਈ ਕੇਂਦਰ ਦੀ ਸ਼ੁਰੂਆਤ ਪਰਪਲ ਲੋਟਸ ਬਿਊਟੀ ਸੈਲੂਨ ਐਂਡ ਟਰੇਨਿੰਗ ਅਕੈਡਮੀ ਦੇ ਨਾਂ ਨਾਲ ਕੀਤੀ ਗਈ ਸੀ, ਵਿਸ਼ੇਸ਼ ਤੌਰ 'ਤੇ ਪੁਣੇ ਸ਼ਹਿਰ ਵਿੱਚ ਟਰਾਂਸਜੈਂਡਰ ਭਾਈਚਾਰੇ ਦੀਆਂ ਲੋੜਾਂ ਪੂਰੀਆਂ ਕਰਨ ਲਈ, ਜਿਨ੍ਹਾਂ ਨੂੰ ਕਦੇ ਵੀ ਔਰਤਾਂ ਲਈ ਬਣੇ ਹੋਰ ਬਿਊਟੀ ਪਾਰਲਰ ਵਿੱਚ ਸੇਵਾਵਾਂ ਦੇਣ ਤੋਂ ਇਨਕਾਰ ਕੀਤਾ ਸੀ। ਹਾਲਾਂਕਿ ਇਹ ਗਤੀਵਿਧੀ ਜ਼ਿਆਦਾ ਦੇਰ ਤੱਕ ਨਹੀਂ ਚੱਲ ਸਕੀ ਅਤੇ ਕਮਿਊਨਿਟੀ ਦੇ ਹੁੰਗਾਰੇ ਅਤੇ ਹੋਰ ਤਕਨੀਕੀ ਕਾਰਨਾਂ ਕਰਕੇ ਅਗਲੇ ਕੁਝ ਮਹੀਨਿਆਂ ਵਿੱਚ ਇਸਨੂੰ ਬੰਦ ਕਰ ਦਿੱਤਾ ਗਿਆ ਸੀ।

ਪੁਣੇ ਪ੍ਰਾਈਡ ਪਰੇਡ 
ਬਿੰਦੂਮਾਧਵ ਨੇ 2011 ਵਿੱਚ ਪੁਣੇ ਪ੍ਰਾਈਡ  ਦੀ ਸ਼ੁਰੂਆਤ ਕੀਤੀ, ਜਿਸ ਨੇ 100 ਕਮਿਊਨਿਟੀ ਮੈਂਬਰਾਂ ਦੇ ਨਾਲ ਪਹਿਲੇ ਮਾਰਚ ਵਿੱਚ ਹਿੱਸਾ ਲਿਆ ਅਤੇ 2018 ਤੱਕ ਇਹ ਵਧ ਕੇ 800 ਪ੍ਰਤੀਯੋਗੀਆਂ ਤੱਕ ਪਹੁੰਚ ਗਿਆ।

ਅਦਵੈਤ ਕੁਈਰ ਫ਼ਿਲਮ ਫੈਸਟੀਵਲ 
ਇਸ ਵਿਸ਼ਵਾਸ ਨਾਲ ਕਿ ਫ਼ਿਲਮਾਂ ਸਿੱਖਿਆ ਦਾ ਚੰਗਾ ਮਾਧਿਅਮ ਹਨ, ਬਿੰਦੂਮਾਧਵ ਨੇ 2014 ਵਿੱਚ ਫ਼ਿਲਮ ਫੈਸਟੀਵਲ ਪਹਿਲਾ ਪੁਣੇ ਸ਼ੁਰੂ ਕੀਤਾ। ਫੈਸਟੀਵਲ ਦੇ ਪਹਿਲੇ ਸਾਲ ਤੋਂ ਬਾਅਦ ਇਸ ਨੂੰ ਮੇਜ਼ਬਾਨੀ ਲਈ ਲੋੜੀਂਦੇ ਫੰਡ ਇਕੱਠੇ ਹੋਣ ਤੱਕ ਉਡੀਕ ਕਰਨੀ ਪਈ। ਦਸੰਬਰ 2017 ਵਿੱਚ ਪੁਣੇ ਵਿੱਚ ਆਪਣਾ ਦੂਜਾ ਫ਼ਿਲਮ ਫੈਸਟੀਵਲ ਸੀ। ਅਕਤੂਬਰ 2018 ਵਿੱਚ ਤੀਜਾ ਫ਼ਿਲਮ ਫੈਸਟੀਵਲ ਆਯੋਜਿਤ ਕੀਤਾ ਗਿਆ ਸੀ, ਫ਼ਿਲਮ ਫੈਸਟੀਵਲ ਲਈ ਫੰਡਾਂ ਦੀ ਕਮੀ ਇੱਕ ਵੱਡਾ ਮੁੱਦਾ ਬਣਿਆ ਹੋਇਆ ਹੈ।

ਮੁਕਨਾਇਕ - ਐਲਜੀਬੀਟੀ ਸਾਹਿਤ ਉਤਸਵ 
ਐਲ.ਜੀ.ਬੀ.ਟੀ. ਭਾਈਚਾਰੇ ਦੇ ਉੱਭਰ ਰਹੇ ਲੇਖਕਾਂ ਲਈ ਇੱਕ ਪਲੇਟਫਾਰਮ ਬਣਾਉਣ ਲਈ ਅਤੇ ਮੁਕਨਾਇਕ ਐਲ.ਜੀ.ਬੀ.ਟੀ. ਸਾਹਿਤ ਉਤਸਵ ਬਿੰਦੂਮਾਧਵ ਦੁਆਰਾ ਸ਼ੁਰੂ ਕੀਤਾ ਗਿਆ ਸੀ। ਮੁਕਨਾਇਕ ਤਿਉਹਾਰ ਦਾ ਨਾਮ ਬਾਬਾ ਸਾਹਿਬ ਅੰਬੇਡਕਰ ਦੇ ਅਖ਼ਬਾਰ ਮੁਕਨਾਇਕ ਤੋਂ ਪ੍ਰੇਰਿਤ ਹੈ। ਦਸੰਬਰ 2018 ਵਿੱਚ, ਪਹਿਲਾ ਮਰਾਠੀ ਐਲ.ਜੀ.ਬੀ.ਟੀ. ਸਾਹਿਤ ਉਤਸਵ ਪੁਣੇ ਵਿਖੇ ਆਯੋਜਿਤ ਕੀਤਾ ਗਿਆ ਸੀ। ਬਹੁਤ ਸਾਰੇ ਗੇਅ, ਲੈਸਬੀਅਨ, ਟਰਾਂਸ-ਪਰਸਨ ਜੋ ਕਵਿਤਾਵਾਂ ਲਿਖ ਰਹੇ ਹਨ, ਪ੍ਰਿੰਟ/ਪ੍ਰੈੱਸ ਅਤੇ ਇੱਥੋਂ ਤੱਕ ਕਿ ਸਵੈ-ਪ੍ਰਕਾਸ਼ਿਤ ਪਲੇਟਫਾਰਮਾਂ ਵਿੱਚ ਨਾਟਕ ਵੀ ਲਿਖ ਰਹੇ ਹਨ, ਨੇ ਇਸ ਉਤਸ਼ਵ ਵਿੱਚ ਹਿੱਸਾ ਲਿਆ ਅਤੇ ਆਪਣੀਆਂ ਲਿਖਤਾਂ ਪੇਸ਼ ਕੀਤੀਆਂ। ਫੈਸਟੀਵਲ ਵਿੱਚ ਸਵੈ-ਪ੍ਰਕਾਸ਼ਨ ਪਲੇਟਫਾਰਮਾਂ ਦੇ ਮਾਹਿਰਾਂ ਦੁਆਰਾ ਸੈਸ਼ਨ ਵੀ ਰੱਖੇ ਗਏ ਸਨ।

ਕੁਈਰ ਕਟਾ - ਗੈਰ ਰਸਮੀ ਸਹਾਇਤਾ ਸਮੂਹ ਬੈਠਕਾਂ 
ਡੀ.ਆਈ.ਸੀ., ਕਾਉਂਸਲਿੰਗ ਕੇਂਦਰਾਂ ਅਤੇ ਇਸ ਤਰ੍ਹਾਂ ਦੀਆਂ ਰਸਮੀ ਬਣਤਰਾਂ ਦੀਆਂ ਰੁਕਾਵਟਾਂ ਨੂੰ ਧਿਆਨ ਵਿੱਚ ਰੱਖਦੇ ਹੋਏ, ਬਿੰਦੂਮਾਧਵ ਨੇ ਗੈਰ ਰਸਮੀ ਮੀਟਿੰਗਾਂ ਸ਼ੁਰੂ ਕੀਤੀਆਂ, ਜਿੱਥੇ ਕੋਈ ਵੀ ਐਲ.ਜੀ.ਬੀ.ਟੀ. ਕਮਿਊਨਿਟੀ ਜਾਂ ਗੈਰ-ਸਮੁਦਾਏ ਤੋਂ ਆ ਕੇ ਬਿੰਦੂਮਾਧਵ ਅਤੇ ਹੋਰਾਂ ਨੂੰ ਮਿਲਣ ਲਈ ਉਸੇ ਮੀਟਿੰਗ ਵਿੱਚ ਸ਼ਾਮਲ ਹੋ ਸਕਦਾ ਹੈ। ਅਜਿਹੀਆਂ ਮੀਟਿੰਗਾਂ ਮਹੀਨੇ ਵਿੱਚ ਇੱਕ ਵਾਰ ਕੀਤੀ ਜਾਂਦੀ ਹੈ, ਜਿਸ ਵਿੱਚ ਆਮ ਚਿਟ ਚੈਟ ਤੋਂ ਇਲਾਵਾ ਕੋਈ ਏਜੰਡਾ ਨਹੀਂ ਹੁੰਦਾ ਅਤੇ ਇਹ ਬਗੀਚਿਆਂ/ਕਾਲਜ ਦੀਆਂ ਕੰਟੀਨਾਂ/ਜਨਤਕ ਸਥਾਨਾਂ ਵਿੱਚ ਕੀਤੀ ਜਾਂਦੀ ਹੈ, ਜਿੱਥੇ ਕੋਈ ਵੀ ਆ ਕੇ ਸ਼ਾਮਲ ਹੋ ਸਕਦਾ ਹੈ।

ਵਿਵਾਦ

ਪੁਣੇ ਪ੍ਰਾਈਡ 2017 
2017 ਵਿੱਚ, ਪੁਣੇ ਪ੍ਰਾਈਡ ਮਾਰਚ ਬਹੁਤ ਸਾਰੇ ਸਵਾਲਾਂ ਦਾ ਸਥਾਨ ਬਣ ਗਿਆ, ਜਦੋਂ ਪੁਣੇ ਪ੍ਰਾਈਡ ਦੇ ਆਯੋਜਕ ਬਿੰਦੂਮਾਧਵ ਖੀਰੇ ਨੇ ਘੋਸ਼ਣਾ ਕੀਤੀ ਕਿ ਭਾਗੀਦਾਰਾਂ ਨੂੰ ਚੰਗੇ ਕੱਪੜੇ ਪਹਿਨਣੇ ਚਾਹੀਦੇ ਹਨ। ਬਿੰਦੂਮਾਧਵ ਦਾ ਵਿਰੋਧ ਦਿਖਾਉਣ ਲਈ ਕੁਝ ਭਾਗੀਦਾਰਾਂ ਨੇ ਅਸਲ ਵਿੱਚ ਪ੍ਰਾਈਡ ਦਾ ਬਾਈਕਾਟ ਕੀਤਾ। ਪਰ ਪ੍ਰਾਈਡ ਡੇ 'ਤੇ ਲਗਭਗ 800 ਪ੍ਰਤੀਭਾਗੀ ਪੂਰੇ ਭਾਰਤ ਤੋਂ ਸਮਰਥਨ ਅਤੇ ਇਕਜੁੱਟਤਾ ਦਿਖਾਉਂਦੇ ਹੋਏ ਆਏ ਸਨ।

ਲਿਖਤਾਂ

ਸੰਪਾਦਿਤ ਪੁਸਤਕਾਂ 
 ਮਾਨਾਚੀਏ ਗੁਣੀ (ਮਰਾਠੀ) /ਬਿਉਟੀਫੁੱਲ ਪੀਪਲ (ਅੰਗਰੇਜ਼ੀ) – ਐਲ.ਜੀ.ਬੀ.ਟੀ. ਲੋਕਾਂ ਦੇ ਮਾਪਿਆਂ ਦੀਆਂ ਕਹਾਣੀਆਂ ਦਾ ਸੰਗ੍ਰਹਿ
 ਸਪਤਰੰਗਾ (ਮਰਾਠੀ) - ਤੀਜੇ ਲਿੰਗ ਅਤੇ ਟ੍ਰਾਂਸਜੈਂਡਰ ਲੋਕਾਂ ਦੀਆਂ ਕਹਾਣੀਆਂ ਦਾ ਸੰਗ੍ਰਹਿ
 ਅੰਤਰੰਗਾ (ਮਰਾਠੀ) - ਮਹਾਰਾਸ਼ਟਰ ਦੇ ਮਰਾਠੀ ਗੇਅ ਅਤੇ ਲੈਸਬੀਅਨਾਂ ਦੁਆਰਾ ਸਵੈ-ਜੀਵਨੀ ਦਾ ਇੱਕ ਸੰਗ੍ਰਹਿ

ਗਲਪ 
 ਪਾਰਟਨਰ (ਮਰਾਠੀ/ਹਿੰਦੀ)

ਜਾਣਕਾਰੀ ਭਰਪੂਰ ਕਿਤਾਬਚੇ/ਕਿਤਾਬਾਂ 
 ਮਾਨਵੀ ਲੰਗਿਕਾਕਤਾ : ਏਕ ਓਲਖ (ਮਰਾਠੀ) (ਮਨੁੱਖੀ ਲਿੰਗਕਤਾ ਦੀ ਜਾਣ ਪਛਾਣ)
 ਇੰਦਰਧਨੁ: ਸਮਾਲਿਂਗਿਕਤੇਚੇ ਵਿਵਿਧ ਰੰਗਾ (ਮਰਾਠੀ) (ਸਮਲਿੰਗਿਕਤਾ ਦੇ ਵੱਖੋ ਵੱਖਰੇ ਰੰਗ)
 ਇੰਟਰਸੈਕਸ – ਏਕ ਪ੍ਰਥਮਿਕ ਓਲਖ (ਮਰਾਠੀ) (ਇੰਟਰਸੈਕਸ ਦੀ ਮੁੱਢਲੀ ਜਾਣ-ਪਛਾਣ)

ਨਾਟਕ 
 ਜਸਵੰਦਾ (ਮਰਾਠੀ) 
 ਪੁਰਸ਼ੋਤਮ (ਮਰਾਠੀ) 
 ਫਰੈਡੀ (ਮਰਾਠੀ)

ਹਵਾਲੇ 

ਜ਼ਿੰਦਾ ਲੋਕ
ਭਾਰਤ ਦੇ ਐਲਬੀਜੀਟੀ ਲੇਖਕ
ਭਾਰਤ ਦੇ ਐਲਜੀਬੀਟੀ ਅਧਿਕਾਰ ਕਾਰਕੁਨ